钦定古今图书集成/明伦汇编/官常典/第058卷 > 齐厉王次昌
## 钦定古今图书集成/明伦汇编/官常典/第058卷 > 齐厉王次昌

按《汉书高五王传》：“齐孝王将闾太子寿，是为懿王。子
厉王次昌，其母曰纪太后。太后取其弟纪氏女为王
后，王不爱。纪太后欲其家重宠，令其长女纪翁主入
王宫，正其后宫，无令得近。王欲令爱纪氏女，王因与
其姊翁主奸。齐有宦者徐甲，入事汉皇太后。皇太后
有爱女曰修成君。修成君非刘氏子，太后怜之。修成”
君有女娥，太后欲嫁之于诸侯宦者，甲乃请使齐，必
令王上书请娥。皇太后大喜，使甲之齐。时主父偃知
甲之使齐以取后事，亦因谓甲：“即事成，幸言偃女，愿
得充王后宫。”甲至齐，风以此事。纪太后怒曰：“王有后，
后宫傋具。且甲，齐贫人，及为宦者，入事汉，初无补益，
乃欲乱吾王家。且主父偃何为者，乃”欲以女充后宫。
甲大穷，还报皇太后曰：“王已愿尚娥，然事有所害，恐
如燕王。燕王者，与其子昆弟奸，坐死，故以燕感太后。”
太后曰：“毋复言嫁女齐事。”事濅淫闻于上，主父偃由
此与齐有隙。偃方幸用事，因言：“齐临菑十万户，市租
千金，人众殷富，钜于长安，非天子亲弟爱子不得王
此。今齐王于亲属益”疏，乃从容言：吕太后时齐欲反，
吴楚时孝王几为乱，今闻齐王与其姊乱。于是武帝
拜偃为齐相，且正其事。偃至齐，急治王后宫宦者为
王通于姊翁主所者，辞及王。王年少，惧以罪为吏所
执诛，乃饮药自杀。是时赵王惧主父偃壹出败齐，恐
其渐疏骨肉，乃上书言偃受金及轻重之短，天子亦
囚偃。公孙弘曰：“齐王以忧死，无后，非诛偃无以塞天
下之望。”偃遂坐诛。厉王立五年，国除。